# Vammaisten henkilöiden oikeuksien neuvottelukunta VANE

# Kokous 3/2021

Aika torstai 23.9.2021 klo 9.00-11.30

PaikkaTeams-kokous

## Paikalla:

**Jäsenet Henkilökohtaiset varajäsenet**

Huhta Jaana, pj. (x) STM

Alanne Kaisa, vpj. (x) Vammaisfoorumi ry

Leikas Katri (x) OM Nousiainen Katriina (-) OM

Bertell Sanna-Maria (-) Elinkeinoelämän Aalto Amanda (x) Finanssiala ry

keskusliitto EK

Spolander Mia (x) UM Hasenson Janina (-) UM

Gustafsson Henrik (x) Vammaisfoorumi ry Gustafsson Ulf (-) Vammaisfoorumi ry

Jääskeläinen Marko (-) Vammaisfoorumi ry Rasa Jukka (-) Vammaisfoorumi ry

Kokko Sari (x, asiakohdat 6-) Vammaisfoorumi ry Jakobsson Matthias (x) Vammaisfoorumi ry

Maijala Juha-Pekka (-) YM Kilpelä Niina (x) YM

Ekroth Anne (-) OKM Piispanen Toni (x) OKM

Nordlund Jaana (x) Vammaisfoorumi ry Rautiainen Satu (-) Vammaisfoorumi ry

Pukki Heta (x) Vammaisfoorumi ry Tuokko Riitta-Maija (-) Vammaisfoorumi ry

Sariola Jukka (x) Vammaisfoorumi ry Metsävainio Katja (-) Vammaisfoorumi ry

Laakkonen Mikko (x) SAK ry Sahamies Miika (-) Akava ry

Tötterman Patrik (x) TEM Haavisto-Vuori Päivi (-) TEM

Viemerö Jaana (-) Kuntaliitto Vogt Ellen (-) Kuntaliitto

Åkermarck Mikael (x) LVM Vesanen-Nikitin Irja (-) LVM

Aaltonen Anna (x) TEM

Lindström Elina (x) Kuntaliitto

Heikkonen Merja (x) VANE/STM

Hoffrén Tea (x) VANE/STM

Alatalo Emmi (x) VANE/STM

**Pysyvät asiantuntijat**

Joronen Mikko (x) Ihmisoikeuskeskus

Hirvasvuopio Janne (x) Saamelaiskäräjät

Katsui Hisayo (x) Helsingin yliopisto

Lepistö Jari (x) SM

Lindqvist Gunilla (x) Ahvenanmaan maakuntahallitus

Sivula Sirkka (x) STM

Leimio Marko (-) STM

Mölläri Markku (x) VM

Nurmi-Koikkalainen Päivi (-) THL

Hömppi Päivi (x) THL

**Kutsuttu asiantuntija**

Sormunen Emilia (asiakohta 6) STM

## Käsitellyt asiat

### Kokouksen avaus

Puheenjohtaja avasi kokouksen klo 9.00.

### Esityslistan hyväksyminen

Hyväksyttiin esityslista.

1. Edellisen kokouksen pöytäkirjan hyväksyminen

Hyväksyttiin edellisen kokouksen pöytäkirja.

### 4. Ministeriöiden kuulumiset

Ministeriöiden edustajat esittelivät omien hallinnonalojensa ajankohtaiset kuulumiset, erityisesti hallitusohjelman ja VANEn toimintaohjelman toimeenpanoon liittyvät, vammaisten ihmisten näkökulmasta keskeiset asiat.

**Ulkoministeriö:** Vammaisten henkilöiden oikeuksia koskevan yleissopimuksen osapuolikokous (COSP) järjestettiin 15.-17.6.2021 New Yorkissa ja virtuaalisesti. Suomi toimi kokouksessa puheenjohtajana. Yleisteemana kokouksessa oli vammaisten henkilöiden oikeudet ja pandemian sosioekonomiset vaikutukset heihin huomioonottava jälleenrakennus COVID-19-pandemiaan vastatessa ja siitä toipumisessa. Englanninkielinen sihteeristön raportti on saatavilla nettisivuilla, lisäksi videoilta katsottavissa kaikki viralliset osuudet ja moniin sivutapahtumiin on myös pääsy netin kautta. Suomi on puheenjohtaja myös seuraavassa COSP:ssa, joka järjestetään 14.-16.6.2022 New Yorkissa (mahdollisesti hybridimuodossa).

Suomen ihmisoikeusneuvoston jäsenyyskampanja kaudelle 2022-24 on loppusuoralla, valinta tehdään 14.10. YK:n yleiskokouksessa New Yorkissa. Suomi osallistuu aktiivisesti neuvotteluihin vammaisten henkilöiden oikeuksia koskevasta päätöslauselmasta, joka esitetään YK:n yleiskokouksen ihmisoikeuksia käsittelevässä III-komiteassa tänä syksynä.

Suomi on todennäköisesti jäsenenä myös UNESCON hallitustenvälisessä bioetiikkakomiteassa vuosina 2022-23, valinta tehdään marraskuussa UNESCOn yleiskokouksessa. Komitean tematiikka erittäin relevanttia myös vammaisille henkilöille. Jäsenenä Suomi pitäisi aktiivisesti esillä vammaisten henkilöiden oikeuksia.

Euroopan sosiaalisten oikeuksien komitea on ottanut tutkittavakseen Validity-nimisen järjestön järjestökantelun, joka koskee pandemian torjuntatoimia asumispalveluyksiköissä, erityisesti vierailukieltoa. Valtion on annettava vastineensa lokakuun loppuun mennessä, ratkaisu odotettavissa mahdollisesti ensi vuoden aikana.

Neuvottelut Euroopan neuvoston bioetiikkaa ja ihmisoikeuksia koskevan yleissopimuksen lisäpöytäkirjasta koskien mielenterveyden häiriöistä kärsivien henkilöiden ihmisoikeuksien ja ihmisarvon suojelemista tahdonvastaisen hoidon tilanteissa jatkuvat marraskuussa ja pöytäkirjateksti on tarkoitus silloin hyväksyä. UM on informoinut asiasta eduskuntaa viimeksi toukokuussa.

**Opetus- ja kulttuuriministeriö:** Kuntiensoveltavan liikunnan tilanteesta on julkaistu tietoa. Kyselyyn vastasi 60% kunnista ja 1200 vammaista henkilöä. Selvityksen mukaan erityisliikunnan ohjaajat kunnissa vähentyneet. Lisätietoa selvityksestä [täältä](https://www.liikuntaneuvosto.fi/lausunnot-ja-julkaisut/soveltavan-liikunnan-tilanne-kunnissa-2019/).

**Sosiaali- ja terveysministeriö:** Vammaispalvelulain uudistus jatkuu. Viikoittain kuullaan eri intressitahoja pykäläluonnoksista. Lisäksi kutsutaan pieniä ryhmiä koolle, jotta päästään keskustelemaan pykälistä perusteellisesti. Säännöskohtaisia perusteluja työstetään parhaillaan, ensimmäiset pykäläluonnokset on laadittu. Vaikutustenarviointityöryhmä kokoontuu tiiviisti syksyn aikana.

Omaishoitoa koskevien kehittämistarpeiden kuvausta laajennettiin merkittävästi Tulevaisuuden sote-keskus -ohjelmassa syksyn 2021 täydennyshaun yhteydessä.  Päivitetyssä ohjelmassa alueita kannustetaan ottamaan käyttöön yhtenäinen toimintamalli omaishoidon tukemisessa ja hyödyntämään jo kehitettyjä hyviä käytäntöjä (kuten omaishoitajien vapaiden monipuolisia sijaistusvaihtoehtoja sekä omaishoitajien hyvinvointi- ja terveystarkastuksia. Terveyden ja hyvinvoinnin laitos on tehnyt STM:n toimeksiannosta puitesuunnitelman selvityksestä, jonka tavoitteena on selvittää omaishoidon tuen myöntämiskriteerien nykytilannetta ja yhtenäistämistä.  Selvitys käynnistyy syksyn aikana ja valmistuu kesällä 2022.

Sosiaaliturvakomitea pitänyt syksyn ensimmäisen kokouksen maanantaina 6.9.2021. Kokouksessa käytiin läpi toimeentulotukilain uudistusta pohtineen työryhmän loppumietintöä ja työn jatkoa. Lisäksi komitealle esiteltiin sosiaaliturvajärjestelmän menojen ja rahoituksen nykytilan kuvaus, Suomen väestörakenteen kehityksen tietokooste sekä jatkuvan oppimisen ja osaamisen kehittämistä koskeva muistio. Komitealle keväällä esiteltyjen ongelmaraporttien pohjalta puheenjohtajisto on valmistellut luonnosta kannanotoiksi ongelmaraportteihin ja tästä kannanottoluonnoksesta käytiin lähetekeskustelua. Kannanottoluonnosta on tarkoitus jatkotyöstää saatujen kommenttien perusteella.

Iäkkäiden palvelujen uudistuksen valmistelu jatkuu. Tavoitteena on antaa esitys loppuvuodesta eduskunnalle. Esityksen vammaisvaikutuksia on tarkennettu annettujen lausuntojen pohjalta.

Käynnissä on hallitusohjelman mukaisesti hoitotakuun valmistelu. Tulevaisuuden sote-keskus -hanke etenee niin, että nyt on käynnissä täydentävä valtionavustushaku.

**Sisäministeriö:** Eduskunnassa on käsiteltävänä sisäisen turvallisuuden selonteko. Parhaillaan on menossa hallintovaliokuntakuulemiset. Pelastuslain muutostyö on aloitettu. Lakiin tehdään vain välttämättömimmät muutokset tällä hallituskaudella, ja kokonaisvaltaisempi muutos seuraavalla hallituskaudella. Eduskunnan hyväksyttyä hyvinvointialueuudistukseen liittyvät järjestämislait, sisäministeriössä käynnistetään pelastustoimen järjestämislain nojalla annettavien asetusten valmistelu.

Sisäministeriön konsernistrategian uudistamistyö käynnistyy. Konsernistrategia ohjaa sisäasiainhallinnon toimintatapaa ja painopisteitä. Parhaillaan on menossa pelastustoimen tasa-arvo- ja yhdenvertaisuus toimintaohjelman valmistelu. Mahdollinen julkaisu on tämän syksyn aikana.

Lisätietoa sisäisen turvallisuuden yhteistoimintamallista [tässä](https://sisainenturvallisuus.fi/sisaisen-turvallisuuden-yhteistoimintamalli). Lisätieto sisäisen turvallisuuden selonteosta [tässä](https://intermin.fi/ministerio/sisaisen-turvallisuuden-selonteko). Lisätietoa sisäministeriön käynnissä olevista hankkeista [tässä](https://intermin.fi/hankkeet).

**Valtiovarainministeriö:** Peruspalveluiden arviointi on käynnissä syksyn aikana. Nuorten turvallisuus korona-aikana ja opetuksen haasteet ovat teemoina.Esiin nousee myös hyvinvoinnin ja terveyden edistämisen asiat. Hyvinvointialueiden osalta olisi hyvä kiinnittää huomiota siihen, miten alueelliset demokratiarakenteet, kuten vammaisneuvostot, muodostuvat. Kuntapolitiikan työryhmissä pohditaan tulevaisuuden kuntien roolia. Tämänkin keskustelu tärkeää VANEn näkökulmasta.

**Oikeusministeriö:** Yhdenvertaisuuslain osittaisuudistus on käynnistynyt oikeusministeriön johdolla. Tarkoituksena on hallitusohjelman mukaisesti tehdä osittaisuudistus. Vammaisten henkilöiden oikeuksien kannalta erityisen tärkeitä esiin nousevia aiheita ovat kohtuulliset mukautukset ja kaikille sopivan suunnittelun periaate. Vammaisjärjestöjen edustajat osallistuvat työryhmän työskentelyyn näiden aiheiden osalta. Myös yleinen kuulemistilaisuus järjestetään ja siitä tulossa pian lisätietoa. Keskustelussa kysyttiin mahdollisuutta tarkastella käynnissä olevassa hankkeessa myös yhdenvertaisuuslain 9 § positiivisen erityiskohtelun perusteluita. Lisäksi esitettiin kysymys siitä, miten työllisyysasioita käsittelevässä TEM:n vetämässä alatyöryhmässä varmistetaan vammaisten henkilöiden osallisuus. OM:n edustaja totesi, että keskustelua voidaan käydä, ja että alatyöryhmä käsittelee osaltaan osallistamiskysymystä.

**Työ- ja elinkeinoministeriö:** Työvoimapolitiikan ja työvoimapalveluiden osalta viedään eteenpäin työvoimapalveluiden siirtoa kuntiin 2024. Palkkatukiuudistus etenee aikataulua jäljessä. Työkykyohjelman eri hankkeet etenevät. Olennaisin hanke on uusi erityistehtäväyhtiö, josta saadun lausuntopalautteen pohjalta tehty esitystä, joka esitellään työllisyys-ministeriryhmässä viikolla 39 ja annettaneen eduskunnalle lokakuun puolessa välissä. Anni Kyröläisen selvityksen jatkovalmistelu odottaa seuraavaa askelta, joka on poikkihallinnollisen yhteistyön käynnistäminen muiden ministeriöiden kanssa. Lisätietoa työkykyohjelmasta [tässä](https://tem.fi/tyokykyohjelman-toimenpiteet-tem-n-hallinnonalalla). Lisätietoa TE-palveluiden siirrosta [tässä](https://tem.fi/te-palvelut-2024-uudistus).

**Ympäristöministeriö:** Maankäytön ja rakentamisen säännöksiä koskeva lakipaketti on lähdössä lausunnoille. Ympäristöministeriön talousarvioesityksen 2022 osalta jatketaan mm. korjausavustusten myöntämistä. Esteettömyyssanastoprojekti on alkanut osana Rakennetun ympäristön tietojärjestelmän (RYTJ) yhteentoimivuustyötä. Ympäristöministeriössä on käynnistynyt uusi T&K hanke, jossa selvitetään esteettömyyden toteutumista uusien opiskelija-asuntojen wc- ja pesutiloissa. ARAn Hissien jälkiasennus -ratkaisuopas taloyhtiöille on julkaistu, se löytyy [tästä](https://www.ara.fi/download/noname/%7B24BD41DE-5C3C-4664-B243-FDCB0DF1B76F%7D/168418). Ikääntyneiden asumisen toimenpideohjelmassa on tekeillä Turvallinen asuinalue ikääntyneille -opas. Keskustelussa nostettiin esiin YM:n vetämän TEAS-hanke, ja sen osalta tarve käsittää esteettömyys ja saavutettavuus laajemmin kuin vain rakennetun ympäristön esteettömyyden osalta.

**Liikenne- ja viestintäministeriö:** Ministeriö on järjestämässä 17.11. sidosryhmätilaisuuden Liikenteen- ja viestinnän digitaaliset palvelut esteettömiksi 2017-2021 toimenpideohjelmasta. Tilaisuudessa sidosryhmät voivat esittää näkemyksiään päättyvään ohjelmaan ja toiveita sen jatkotyöhön. Tilaisuudessa käydään keskustelua toimenpideohjelman toteutumisesta ja tarvittavista jatkotoimenpiteistä.

LVM on käynnistämässä yhdessä Traficomin ja Väyläviraston kanssa selvitystä Suomen rataverkon asemanhaltijuuden määrittämisestä Suomessa sekä rautatieasemien esteettömyystietokannan sekä kansallisen inventaarin vastuutahosta ja kehittämisestä.

LVM suunnittelee työryhmän asettamista, jonka tarkoituksena on panna täytäntöön valtakunnallisen liikennejärjestelmäsuunnitelman 2021 – 2032 esteettömyystoimet (matkaketjujen esteettömyyden osalta). Työryhmän päätehtävänä on valmistella ja panna toimeen valtakunnallisen liikennejärjestelmäsuunnitelman matkaketjujen esteettömyyttä koskevat toimet. Työryhmän tehtävänä on myös seurata ja soveltuvin osin ottaa osaa suunnitelman kaukoliikenteen palvelutasoa koskevan toimenpidekokonaisuuden täytäntöönpanoon/valmisteluun sekä tarvittavassa määrin seurata suunnitelman muiden sellaisten toimenpidekokonaisuuksien täytäntöönpanoa, joilla on merkitystä esteettömyyden edistämiseksi.

Sähköisen viestintäpalvelulain nojalla valtioneuvoston asetuksella annettavasta yleispalvelusta: Yleispalvelulaajakaistaa koskevan asetusehdotuksen lausuntokierros on päättynyt. Lausuntokierroksen jälkeen valmistelu on jatkunut virkamiestyönä. Lausunnolle lähteneessä ehdotuksessa esitettiin, että asetuksella ei tehtäisi muutoksia nykyisiin erityisryhmien laatuvaatimuksiin.

Ministeriöille esitettiin kysymys hankkeesta, jossa rahapelituotoilla tuetuille toimijoille aletaan valmistella korvaavaa rahoitusmallia. Pääsihteeri lupasi selvitellä asiaa, ja sitä, miten hankkeessa ja sitä valmistelevan työryhmän työssä aiotaan varmistaa vammaisjärjestöjen osallistaminen työhön. Lisätietoa asiasta [tässä](https://valtioneuvosto.fi/-/10616/rahapelituotoilla-tuetuille-toimijoille-aletaan-valmistella-korvaavaa-rahoitusmallia).

Päätös: VANE kävi keskustelun ministeriöiden ajankohtaisista asioista ja merkitsi kuullun tiedoksi.

### 5. Työryhmien ja muiden tahojen kuulumiset

VANEn työryhmäedustajat esittelivät työryhmien ajankohtaiset kuulumiset.

**Lääkinnällisen kuntoutuksen apuvälineiden luovutusperusteiden kehittämis- ja koordinointiryhmä:** Työryhmän työn tueksi on perustettu alatyöryhmiä. Yksi alatyöryhmä työstää opas- ja avustajakoirien luovutusperusteita. Kolme muuta työryhmää perustetaan käsittelemään muita erityiskysymyksiä. STM on järjestämässä aiheeseen liittyen webinaaria 30.9. klo 12-16. Lisätietoa webinaarista [tästä linkistä](https://stm.fi/-/webinaari-kuntoutukseen-ohjautuminen-ja-laakinnallisen-kuntoutuksen-apuvalineiden-luovutusperusteet).

**Helsingin yliopisto**: VN TEAS Viitotut Muistot -hankkeen loppuseminaari järjestetään 15.12. aamupäivällä. Lapsiasiavaltuutetun kokoama kirja "Vammaisuus ja lapsen oikeudet: Lapsen elämää vamman kanssa" julkistetaan 26.10. Mukana on opetus- ja kulttuuriministeriön rahoittama hankkeen artikkeli syvästi kehitys- ja monivammaisten nuorten mahdollisuudesta. Helsingin yliopistossa käynnistyy vammaisinkluusiovuosi 2022, ja webinaari yliopiston vammaisinkluusiosta järjestetään 27.1. iltapäivällä. Yliopiston vammaisten opiskelijoiden järjestöä ollaan perustamassa, ja sen jäsenet ovat mukana vammaisinkluusiovuoden työryhmässä. Pohjoismaisen ministerineuvoston hanke käynnistyi Helsingin yliopiston johdolla. Siinä pyritään lisäämään pohjoismaisten yliopistojen yhteistyötä vammaistutkimuksen opetuksessa.

**Ihmisoikeuskeskus:** Perusoikeusbarometri on julkaistu. Yleiskommentti numero 7 osallistamisesta on julkaistu yhteistyössä vammaisjärjestöjen ja VANEn kanssa. Valmisteilla on opas vammaisten henkilöiden työmarkkina-aseman parantamisesta yhteistyössä Yhdenvertaisuusvaltuutetun kanssa.

**Terveyden ja hyvinvoinnin laitos:** Vammaispalvelujen käsikirjan päätoimittaja on toimivapaalla 19.10. saakka. Henkilökohtaisen budjetoinnin hankkeessa lopputuotoksia valmistellaan sekä alueellisesti että valtakunnallisesti. THL:n vetämä ESR-hanke Vammaisten ja ulkomaalaistaustaisten ihmisten selviäminen poikkeus- ja kriisitilanteissa – Tulevaisuutta luomassa Covid-19 -kokemusten pohjalta on käynnistynyt tänä vuonna. VN Teas –hanke Vammaisten henkilöiden kokeman lähisuhdeväkivallan yleisyys ja palvelujen saatavuus – määrällinen ja laadullinen tarkastelu on niin ikään käynnissä. Siinä haastattelut ovat alkamassa. Maakunnallistuvat vammaispalvelut -verkoston seuraava tapaaminen järjestetään 8.10. Linkki löytyy THL:n tapahtumakalenterista [tästä](https://thl.fi/fi/ajankohtaista/tapahtumat/tapahtumakalenteri).

**Kuntaliitto:** Kuntaliitto on mukana THL:n edellä mainitsemassa ESR –hankkeessa ja maakunnallistuvien vammaispalveluiden tapaamisten järjestämisessä. Lisäksi ajankohtaista on kuntien tukeminen sote-uudistuksessa.

Päätös: VANE kävi keskustelun ja merkitsi kuullun tiedoksi.

### 6. Esteettömyysdirektiivin kansallinen toimeenpano

Sosiaali- ja terveysministeriö on asettanut työryhmän, jonka tehtävänä on valmistella hallituksen esitys esteettömyysdirektiivin toimeenpanosta Suomessa. EU:n esteettömyysdirektiivi edellyttää, että viranomaiset ja yksityinen sektori tekevät tietyt tuotteet ja palvelut esteettömiksi. Direktiivi on laitettava kansallisesti toimeen jokaisessa EU-maassa 28.6.2022 mennessä. Soveltaminen alkaa 28.6.2025. Valtioneuvoston linjauksen mukaisesti sosiaali- ja terveysministeriö vastaa direktiivin toimeenpanon koordinaatiosta ja muut ministeriöt osallistuvat valmisteluun oman toimialansa mukaisesti.

Työryhmän valmisteluaikataulu on tiivis, sillä hallituksen esitysluonnos on tarkoitus lähettää lausunnolle syksyllä 2021. Tavoitteena on kuulla sidosryhmiä eri tavoin valmistelun aikana. Hallituksen esitys annetaan eduskunnalle keväällä 2022. Hankepäällikkö Emilia Sormunen esitteli direktiivin toimeenpanoa tarkemmin kokouksessa.

Esitys on pöytäkirjan liitteenä (Liite 1). Keskustelussa kysyttiin tarkentavia kysymyksiä liittyen direktiivin soveltamisalaan, valvontaan, rakennettua ympäristöä koskevien vaatimusten sisällyttämistä kansalliseen lainsäädäntöön ja hankkeen tiedotukseen. Todettiin, että verkkokaupat ja esimerkiksi vähittäistavarakauppojen maksupäätelaitteet kuuluvat direktiivin soveltamisalaan. Rakennetun ympäristön osalta tarvitaan vielä jatkosselvittelyjä. Valvontaviranomaisiksi oltaisiin ehdottamassa direktiivin mukaisten palveluiden osalta Etelä-Suomen aluehallintovirastoa ja tuotteiden osalta markkinavalvontaviranomaisia. Tässäkin asiassa tarvitaan kuitenkin vielä lisäkeskusteluja. Tiedotus on tärkeää, nyt tietoa on saatavilla STM:n verkkosivuilta [täältä](https://stm.fi/esteettomyysdirektiivi).

Päätös: VANE kävi asiasta keskustelun ja merkitsi kuullun tiedoksi.

### 7. Toimintaohjelman tilanne

Toimintaohjelman englannin- ja ruotsinkieliset versiot ovat valmistuneet. Englanninkielinen versio löytyy [täältä](http://urn.fi/URN:ISBN:978-952-00-5422-9) ja ruotsinkielinen [täältä](http://urn.fi/URN:ISBN:978-952-00-5663-6). Versiot on päivitetty VANEn sivuille ja molempia on saatavilla myös painettuna. Molempia on painettu 100 kpl.

Päätös: VANE merkitsi tiedoksi toimintaohjelman tilanteen.

### 8. Ajankohtaiset kansainväliset ja EU-asiat

Tea Hoffrén esitteli STM:n hallinnonalan ajankohtaiset kansainväliset ja EU-asiat. Esitys on pöytäkirjan liitteenä (Liite 2).

Päätös: VANE merkitsi kuullun tiedoksi.

### 9. Lausunnot

VANE on antanut edellisen kokouksensa jälkeen seuraavat lausunnot:

* OKM: Lausuntopyyntö hallituksen esitykseksi eduskunnalle laiksi varhaiskasvatuslain muuttamisesta (VN/480/2021), määräaika 7.6.2021
* OKM: Lausuntopyyntö luonnoksesta hallituksen esitykseksi eduskunnalle laeiksi perusopetuslain, ammatillisesta koulutuksesta annetun lain ja lukiolain muuttamisesta (VN/489/2021), määräaika 11.6.2021
* OKM: Lausuntopyyntö hallituksen esityksestä eduskunnalle laiksi oppilas- ja opiskelijahuoltolain muuttamisesta (VN/477/2021), määräaika 24.6.2021
* TEM: HE laiksi osatyökykyisten työllistymistä tukevan erityistehtäväyhtiön valmistelemisesta ja eräiksi siihen liittyviksi laeiksi (VN/15285/2021), määräaika 17.8.2021
* STM: Lausuntopyyntö luonnoksesta hallituksen esitykseksi eduskunnalle laiksi sosiaalihuoltolain ja ikääntyneen väestön toimintakyvyn tukemisesta sekä iäkkäiden sosiaali- ja terveyspalveluista annetun lain sekä eräiden niihin liittyvien lakien muuttamisesta (VN/13519/2021), määräaika 27.8.2021

Eduskunnan valiokuntakuulemiset:

* Liikenne- ja viestintävaliokunta 28.5.2021: VNS 2/2021 vp Valtioneuvoston selonteko valtakunnallisesta liikennejärjestelmäsuunnitelmasta vuosille 2021-2032 <https://www.eduskunta.fi/FI/vaski/JulkaisuMetatieto/Documents/VNS_2+2021.pdf>

VANE on jättänyt seuraavat lausuntopyynnöt lausumatta:

* STM: Lausuntopyyntö hallituksen esityksestä eduskunnalle lastensuojelulain muuttamisesta ja siihen liittyviksi laeiksi (VN/463/2021), määräaika 20.5.
* OKM: Lausuntopyyntö ehdotuksesta valtioneuvoston asetukseksi ammatillisesta koulutuksesta annetun valtioneuvoston asetuksen 20 §:n muuttamisesta (VN/10271/2021), määräaika 26.5.2021
* OKM: Lausuntopyyntö luonnoksesta hallituksen esitykseksi tutkintokoulutukseen valmentavan koulutuksen rahoituksesta (VN/725/2021), määräaika 15.6.2021
* OPH: Tietosuojaopas kasvatuksen, opetuksen ja koulutuksen järjestäjille (OPH-2101-2021), määräaika 16.6.2021
* UM: Suomen yhdistetty 24.-26. määräaikaisraportti YK:n kaikkinaisen rotusyrjinnän poistamista koskevan yleissopimuksen täytäntöönpanosta (PC0TQ341-11), määräaika 2.7.2021
* OKM: Kysely perusopetuslain oppimisen ja koulunkäynnin tuen muutostarpeista (VN/15490/2021), määräaika 6.8.2021
* OKM: Lausuntopyyntö ehdotuksesta eräiksi valtioneuvoston sekä opetus- ja kulttuuriministeriön asetuksiksi liittyen perusopetuksen jälkeisten koulutusten haku- ja valintaperusteisiin (VN/9573/2021), määräaika 20.8.2021
* OKM: Luonnos hallituksen esitykseksi eduskunnalle laiksi valtakunnallisista opinto- ja tutkintorekistereistä annetun lain muuttamisesta ja siihen liittyviksi laeiksi (VN/9945/2021), määräaika 20.8.2021.
* STM: Monikanavarahoituksen purkamisen valmistelun virkamiesselvitys (VN/22558/2020), määräaika 31.8.2021

Päätös: Hyväksyttiin annetut lausunnot ja kuulemiset ja merkittiin tiedoksi lausumatta jätetyt.

### 10. Nimeämiset

Edellisen kokouksen jälkeen VANElle on saapunut (sähköpostitse käsitellyt) kaksi nimeämispyyntöä:

* STM: Pysyvän asiantuntijan nimeäminen Asiakkaan ja potilaan itsemääräämisoikeuden vahvistamisen seurantaryhmään (VN/18216/2021) määräaika 20.8.2021. Nimettiin Merja Heikkonen.
* OM: Julkishallinnon vahingonkorvausvastuu –työryhmän seurantaryhmä; nais- ja miesehdokas (VN/18255/2021), määräaika 3.9.2021, nimettiin ehdolle Merja Heikkonen, miesehdokasta ei ehdotettu.

Päätös: VANE hyväksyi tehdyt nimeämiset.

### 11. Tiedoksi

* VM/Avoin hallinto ja VANE järjestävät yhteistyössä 2 puolen päivän koulutustilaisuutta kunnallisille vammaisneuvostoille 22. ja 23.11.2021. Huom! Muuttunut aika.
* Ihmisoikeuskeskus/VIOK ja VANE yhteistyössä ovat julkaisseet YK:n vammaiskomitean yleiskommentin nro 7 (artikla 4(3) osallisuus) suomeksi ja ruotsiksi.

Päätös: VANE merkitsi asiat tiedoksi.

### 12. Seuraavan kokouksen ajankohdan päättäminen

Seuraavan kokouksen ajankohta on joulukuun alussa mahdollisuuksien mukaan läsnäkokouksena. Kokouksen ajankohta ilmoitetaan myöhemmin.

### 13. Kokouksen päättäminen

Puheenjohtaja päätti kokouksen klo 11.35.

Vammaisten henkilöiden oikeuksien neuvottelukunta VANE

Jaana Huhta Merja Heikkonen

puheenjohtaja pääsihteeri